num_pages: 200
description: Conceput în maniera unei tragedii antice, sub patronajul Condotierei, Preasfânta Născătoare de Dumnezeu, Maica celor sărmani și ­obidiți din mirificul ținut al Vrancei, romanul ilustrează oprimarea cotidiană cultivată de către regimurile țărilor răsăritene aflate în spatele Cortinei de Fier. Așa cum se întâmplă adesea la Gheorghiu, trama po­lițistă – punctul de plecare al intrigii fiind o crimă de care este acuzat un monah, săvârșită de Sărbătoarea Națională, zi în care invadatorii, deveniți conducători ai Republicii Penitenciare Române, supuneau întreg poporul la marșuri și defilări forțate, prin care acesta să-și manifeste atașamentul față de regim – se îndreaptă către un fel de taină, în sensul religios al termenului, întreținând pe tot parcursul cărții o reflexie metafizică și poetică asupra condiției umane.Prin „Condotiera” – roman ce a cunoscut mai multe ediții în limba franceză, fiind tradus, încă de la apariție, în zeci de limbi – Constantin Virgil Gheorghiu, preotul-romancier, preotul-poet, confirmă, fără umbră de îndoială, că este unul din cei mai de seamă scriitori contemporani.
language: Romanian
title: Condotiera
publisher: Sophia